
Uznesenie 2 23Pc/1/2026
Okresný súd Rimavská Sobota v právnej veci navrhovateľa: A. B., nar. XX.X.XXXX, bytom C., D. XXX/ XX, proti odporkyni: E. C., nar. XX.XX.XXXX, bytom C., D. XXX/XX, C. C., F. X, o rozvod manželstva, takto rozhodol: 2
23Pc/1/2026
I. Konanie sa zastavuje. II.
Žiaden z účastníkov nemá nárok na náhradu trov konania. odôvodnenie:
2
23Pc/1/2026
1. Návrhom doručeným súdu dňa 23.01.2026 navrhovateľ žiadal tunajší súd o rozvod manželstva s odporkyňou E. C., nar. XX. XX. XXXX. 2. Súd z lustrácie v Registri obyvateľov SR zistil, že navrhovateľ aj odporkyňa majú rodinný stav slobodný a slobodná, žijú len ako druh a družka, preto nie je možné ich rozviesť. 3. Na výsluchu ktorý sa konal dňa 18.02.2026 na Okresnom súde Rimavská Sobota, pracovisko Revúca, navrhovateľ zobral svoj návrh späť v celom rozsahu. 4. Podľa ust. § 29 ods. 1 zákona č. 161/2015 Z. z. Civilného mimosporového poriadku v platnom znení (ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa ust. § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Vychádzajúc z citovaných zákonných ustanovení súd na základe dispozičného úkonu navrhovateľa, ktorý návrh na rozvod manželstva zobral v celom rozsahu späť, konanie zastavil.
7. O trovách konania súd rozhodol v zmysle § 52 CMP tak, že žiaden z účastníkov nemá nárok na ich náhradu. Poučenie: 2
23Pc/1/2026
Proti tomuto rozhodnutiu je možné podať odvolanie v lehote do 15 dní odo dňa jeho doručenia. Odvolanie sa podáva písomne v dvoch vyhotoveniach na Okresnom súde Rimavská Sobota. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

